2017 йылдың 6 мартында Андрей тәү тапҡыр Рәсәй йыйылма командаһына Көньяҡ Кореяла урындағы йыйылма команда менән дуҫтарса осрашыуҙарҙа ҡатнашырға саҡырыла. Тик унда бер уйын да үткәрмәй. Киләһе тапҡыр ул 5 апрелдә Еврохоккейчеллендж тигән дуҫтарса уйындар серияһына саҡырыла. Әммә шунда ла Рәсәй өсөн бер уйын да уҙғармай. 2017/2018 йылдар миҙгелендә Рәсәй йыйылма командаһына спорт министрлығы төҙөгән кандиттар төп исемлегенә Андрей ҙа эләгә. 2017/2018 йылдар миҙгелендә Евротурҙың тәүге этабы Карьяла кубогында ҡатнашырға Рәсәй йыйылма командаһына саҡырыла.